Turzovka
Turzovka (ungari keeles Turzófalva, poola keeles Turzówka) on linn Slovakkias Žilina maakonnas Čadca ringkonnas. Turzovka asub Kysuca jõe ääres Beskiidide nõlvadel, Tšehhi piirist 8 km kaugusel. Turzovka paikneb merepinnast 460–875 meetri kõrgusel. Turzovkat on esmamainitud 1598. aastal, linnaõigused sai 1968. aastal. Slovakkia 2021. aasta rahvaloenduse andmetel oli Turzovka elanikest slovakke 92,55%, mustlasi 0,68% ja tšehhe 0,59%. 5,77% elanike rahvus oli teadmata. Turzovka on katoliiklik palverännu sihtkoht. Väidetavalt olevat jumalaema Maarja 1958. aastal end siin ilmutanud karjusele Matúš Lašutile.